Bandaríski fjárfestingasjóðurinn PAR Capital Management hyggst kaupa alla þá 625 milljón hluti í Icelandair , sem samþykkt var í lok nóvember að gefa út , á rúma 5,6 milljarða króna . Hluturinn samsavarar 11,5% hlut , en félagið hyggst nota fjármagnið til að vaxa og „ nýta tækifæri á flugmarkaði “ , samkvæmt tilkynningu um málið , en ætla má að þar sé verið að vísa til fráfalls helsta keppinautarins , Wow air , í síðustu viku . Kaupin eru háð samþykki hluthafafundar , sem myndi með því afsala sér forkaupsrétti á bréfunum , en boðað hefur verið til fundar um málið þann 24. apríl næstkomandi . Kaupverðið er 9,03 krónur á hlut , tæp 6% undir gangvirði bréfa félagsins við lokun markaða í gær . Verði kaupin samþykkt verður sjóðurinn næststærsti hluthafi félagsins á eftir Lífeyrissjóði Verslunarmanna . Bogi Nils Bogason , forstjóri Icelandair , segir sjóðinn „ frábæra viðbót við sterkan hluthafahóp félagsins “ . Það sé ánægjulegt að sjá að reyndur alþjóðlegur fjárfestingasjóður deili trú félagsins á möguleikum þess til framtíðar . PAR Capital Management var stofnaður árið 1990 og er með 4 milljarða Bandaríkjadala , jafngildi tæpra 500 milljarða íslenskra króna , í stýringu . Sjóðurinn fjárfestir aðallega í ferðaþjónustu og stafrænum miðlum .